**Prilog 10**

**PRILOG**

**UZ SUGLASNOST PREDSTAVNIČKOG TIJELA JEDINICE LOKALNE SAMOUPRAVE ZA PROVEDBU ULAGANJA**

**(KLASA: \_\_\_\_\_\_\_\_\_\_\_\_\_\_\_\_\_ URBROJ: \_\_\_\_\_\_\_\_\_\_\_\_\_\_\_\_\_ )**

**UNUTAR MJERE 7 »TEMELJNE USLUGE I OBNOVA SELA U RURALNIM PODRUČJIMA« IZ PROGRAMA RURALNOG RAZVOJA REPUBLIKE HRVATSKE ZA RAZDOBLJE 2014-2020**

**OPIS PROJEKTA**

**1. NAZIV PROJEKTA**

*(navesti naziv projekta iz projektne dokumentacije/građevinske dozvole ili drugog odgovarajućeg dokumenta uključujući i opremanje ako je primjenjivo)*

Izgradnja tržnice

**2. KORISNIK**

2.1. NAZIV KORISNIKA

Grad Zlatar

2.2. PRAVNI STATUS KORISNIKA

Jedinica lokalne samouprave

2.3. ADRESA KORISNIKA

Park hrvatske mladeži 2, 49250 Zlatar

2.4. OSOBA OVLAŠTENA ZA ZASTUPANJE

Jasenka Auguštan-Pentek, gradonačelnica

2.5. KONTAKT

Tel. 049 466 627

Fax. 049 466 703

[www.zlatar.hr](http://www.zlatar.hr)

[grad@zlatar.hr](mailto:grad@zlatar.hr)

**3. OPIS PROJEKTA**

3.1. PODMJERA I TIP OPERACIJE ZA KOJI SE PROJEKT PRIJAVLJUJE

*(navesti podmjeru/tip operacije unutar Mjere 7 „Temeljne usluge i obnova sela u ruralnim područjima“ za koju korisnik traži javnu potporu)*

3.1.1. PODMJERA

Podmjera 7.4 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu

3.1.2. TIP OPERACIJE

Operacija 7.4.1. „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu“

3.2. MJESTO PROVEDBE

3.2.1. ŽUPANIJA ULAGANJA

Krapinsko-zagorska županija

3.2.2. GRAD/OPĆINA ULAGANJA

Zlatar

3.2.3. NASELJE ULAGANJA

Zlatar

3.3. KRATKI OPIS I CILJEVI PROJEKTA

*(ukratko opisati planirani projekt, navesti razloge i svrhu provedbe projekta, navesti ciljeve koji će se ostvariti provedbom projekta; najmanje 500, a najviše 800 znakova)*

Zlatar je sjedište istočnog dijela Krapinsko-zagorske županije s dugogodišnjom tradicijom organizacije sajmišta u tom kraju. Trenutno se tjedni sajam utorkom odvija na u potpunosti neprilagođenom i neadekvatnom prostoru sajmišta kojeg ovim projektom Grad Zlatar želi preurediti i izgraditi tržnicu.

Cilj projekta je osiguranje adekvatnog prostora za trženje lokalno proizvedenih poljoprivrednih i drugih proizvoda te proizvoda široke potrošnje potrebnih lokalnom stanovništvu. Na taj način na području Grada Zlatara potaknut će se unapređenje i pozitivno doprinijeti kvaliteti života lokalne zajednice te razvoju društvene infrastrukture i usluga koje se vežu uz tržnice.

Specifični ciljevi projekta su:

1. Izgradnja tržnice kao javno-društvene infrastrukture u Zlataru
2. Razvoj i unapređenje kapaciteta za podršku lokalnim proizvođačima hrane, pića i autohtonih proizvoda
3. Stvaranje preduvjeta za očuvanje tradicije organizacije sajmišta na ruralnim područjima

3.4. OČEKIVANI REZULTATI PROVEDBE PROJEKTA

3.4.1. Očekivani rezultati i mjerljivi indikatori

*(navesti očekivane rezultate u odnosu na početno stanje prije provedbe projekta i mjerljive indikatore očekivanih rezultata za svaki od postavljenih ciljeva; najmanje 400, a najviše 800 znakova)*

Očekivani rezultati projekta su:

1. izgrađena tržnica bruto površine 403,00 m2 na k.č.br. 1079/1, k.o. Martinci Zlatarski s mogućnošću najma prodajnih mjesta u sklopu tržnice za lokalne proizvođače
2. uređena parcela k.č.br. 1079/22, k.o. Martinci Zlatarski površine 1.354 m2 s postojećom zgradom bruto površine 37,54 m2
3. osiguran adekvatan prostor za trženje proizvoda lokalnih 414 PG-a (PG na području grada Zlatara prema Upisniku poljoprivrednih gospodarstava, 31.12.2020.)
4. organiziran rad tržnice dostupan lokalnom stanovništvu
5. zaposleno dvoje (2) novih djelatnika na poslovima upravljanja i održavanja
6. razvijeni kapaciteti za podršku lokalnim i regionalnim proizvođačima hrane, pića i autohtonih proizvoda
7. unaprijeđeni kapaciteti za očuvanje tradicije organizacije sajmišta na području grada Zlatara

3.4.2. Stvaranje novih radnih mjesta

*Pojašnjenje:*

*Broj novozaposlenih osoba je pokazatelj provedbe projekta te u slučaju sklapanja Ugovora o financiranju, korisnik sklapanjem istog se obvezuje ostvariti planiranu razinu pokazatelje provedbe projekta.*

*Nova radna mjesta odnose se na izravno zapošljavanje, ako je primjenjivo, odnosno ako se kroz projekt zapošljavaju nove osobe u građevinama koje su predmet zahtjeva za potporu te stvaraju dodatna nova radna mjesta u odnosu na stanje prije provedbe projekta. U sektoru tržnica, sektoru društvenih domova/kulturnih centara* *i sportskih građevina te sektoru vatrogasnih domova navedeno uključuje isključivo osobe koje su zaposlene na poslovima održavanja, zaštite i upravljanja građevinama koja su predmet zahtjeva za potporu.*

*Jednim radnim mjestom smatra se jedna novo zaposlena osoba prema godišnjim satima rada (dakle, jedan zaposlenik na puno radno vrijeme ili više osoba čiji zbroj radnih sati na godišnjoj razini čini jednog zaposlenika).*

*Stvaranje novih radnih mjesta mora nastati kod samog korisnika ako će korisnik upravljati realiziranim projektom ili kod druge pravne osobe koja će upravljati realiziranim projektom, ali stvaranje novih radnih mjesta mora biti izravan rezultat provedbe projekta.*

|  |  |  |
| --- | --- | --- |
| **Pridonosi li projekt stvaranju novih radnih mjesta?** | **DA** | **NE** |

*(Zaokružiti odgovor koji je primjenjiv za projekt)*

Ako je odgovor ''DA'':

* Opisati na koji način projekt doprinosi stvaranju novih radnih mjesta *(400 - 800 znakova)*

Izgradnja tržnice u Zlataru direktno stvara potrebu za dodatnim zapošljavanjem budući da će biti potrebno zaposliti minimalno 2 djelatnika odmah po završetku projekta (plan: 2023./2024.) koji će biti zaposleni na poslovima održavanja i čišćenja tržnice. Navedena 2 djelatnika/ce bit će zaposleni na puno radno vrijeme svaka osoba te će biti raspoređeni na radna mjesta pomoćnog radnika na održavanju čistoće.

Navedeno radno mjesto podrazumijeva obavljanje poslova održavanja i čišćenja na tržnici, obavljanje poslova održavanja zelenila, obavljanje poslova razmještaja i raspodjele štandova na tržnici, obavljanja poslova održavanja i čišćenja pomoćnih objekata u sklopu tržnice, ostale pomoćne poslove na tržnici i druge poslove po nalogu neposrednog rukovoditelja.

* Opisati nova radna mjesta koja se planiraju ostvariti provedbom projekta

*(Navesti u tablici vrstu radnog mjesta, planirani broj radnih mjesta i planirano razdoblje/godinu ostvarenja novog radnog mjesta tijekom provedbe projekta)*

Radna mjesta koja se planiraju ostvariti provedbom projekta

|  |  |  |  |
| --- | --- | --- | --- |
| R.br. | Opis radnog mjesta (vrsta radnog mjesta) | Planirani broj radnih mjesta | Planirana godina ili planirano razdoblje stvaranja novog radnog mjesta nakon realizacije projekta |
| 1 | Pomoćni radnik za održavanje čistoće | 2 | 2023./2024. |

*Napomena:*

*Podaci iz ove tablice uzet će se u obzir prilikom provjere ostvarenja kriterija odabira iz Priloga 2. Natječaja.*

*Broj novozaposlenih osoba je pokazatelj provedbe projekta te se u trenutku podnošenja zahtjeva za potporu dokazuje na temelju podataka iz ove tablice../*

*Na zahtjev Agencije za plaćanja korisnik je dužan dostaviti i/ili dati na uvid dokaze i/ili obrazložiti stvaranje novih radnih mjesta koja su posljedica provedbe projekta.*

*U slučaju sklapanja Ugovora o financiranju, korisnik sklapanjem istog se obvezuje ostvariti planiranu razinu pokazatelje provedbe projekta.*

*U slučaju da korisnik nakon provedbe projekta ne ostvari planiranu razinu pokazatelja navedenih u zahtjevu za potporu, Agencija za plaćanja ima pravo korisniku odrediti financijsku korekciju ili od korisnika zatražiti izvršenje povrata dijela isplaćene potpore razmjerno neostvarenom udjelu pokazatelja, u skladu s Prilogom III. Pravilnika i točkom 7. Natječaja* - *Pokazatelji provedbe projekta.*

3.4.3. Korištenje obnovljivih izvora energije u sustavu grijanja građevina (prostorija) koji su predmet ulaganja

|  |  |  |
| --- | --- | --- |
| **Je li projektom planirano korištenje obnovljivih izvora energije u sustavu grijanja građevine?** | **DA** | **NE** |

*(Zaokružiti odgovor koji je primjenjiv za projekt)*

Ako je odgovor ''DA'':

* Opisati na koji je način planirano korištenje obnovljivih izvora energije u sustavu grijanja te navesti poveznice na dijelove Glavnog projekta u kojem je to predviđeno/projektirano ako je glavnim projektom i odgovarajućim dijelovima istog - na primjer strojarskim projektom, projektom grijanja i hlađenja, projektom elektroinstalacija, projektom fizike zgrade, arhitektonskim projektom itd. - predviđeno korištenje obnovljivih izvora energije **u sustavu grijanja građevina (prostorija)** na drvnu biomasu, na solarni sustav i/ili na dizalice topline.

Grijanje građevine u budućem stanju predviđeno je pomoću toplovodnog kotla namijenjenog za loženje drvenim peletima snage 31 kW. Kotao je smješten u prostoru kotlovnice u prizemlju objekta. Kotao će biti opremljen s dnevnim spremnikom peleta volumena 340 lit. Radijatorsko grijanje je predviđeno za zagrijavanje dijela prostorija. Za regulaciju odavanja toplinske energije u prostor će se ugraditi ventilske termostatske glave. Navedeno je definirano Glavnim projektom, MAPA 1 - Arhitektonski projekt, str. 88.

Dodatno, Glavnim projektom - MAPA VI - Projekt strojarskih instalacija, str. 2-2 - 2-3 definirano je kako je u kotao ugrađen pelet plamenik s automatskim paljenjem i automatskom funkcijom samočišćenja koja omogućuje kvalitetan rad i s peletima lošije kvalitete. Funkcija automatskog čišćenja dimovodnih cijevi osigurava ujednačenu razmjenu topline i visoki stupanj iskoristivosti. Digitalna regulacija u osnovnoj konstrukciji nudi također mogućnost kontrole s dodatnom opremom kao što je lambda sonda ili senzor količine peleta u spremniku. Kotao je obavezno opremljen uređajem za sprečavanje povratnog požara i uređajem za kontrolu temperature u spremniku (mjere zaštite sukladno smjernici TRVB H 118, tablica 2 (kapacitet manji od 50 kW i spremnik manji od 1,5 m3)). Konkretni kotao će biti opremljen sa RSE ventilom (rotacijski zvjezdasti ventil) koji sprečava povrat plamena.

* Procijenjeni iznos radova/instalacija/opreme koji se odnosi na Korištenje obnovljivih izvora energije u sustavu grijanja građevina (prostorija) koji su predmet ulaganja

*(navesti procijenjenu vrijednost navedenih radova/instalacija/opreme s PDV-om temeljem projektno-tehničke dokumentacije i troškovnika)*

Procijenjeni iznos radova, instalacija i opreme vezano uz korištenje obnovljivih izvora energije u sustavu grijanja građevine na kotao na pelete iznosi ukupno 350.000,00 HRK + PDV, odnosno 437.500,00 HRK s PDV-om.

*Napomena:*

*Podaci iz ove točke i iz Glavnog projekta uzet će se u obzir prilikom provjere ostvarenja kriterija odabira iz Priloga 2. Natječaja.*

3.4.4. Kapacitet dječjeg vrtića

*(odnosi se samo na projekte dječjih vrtića)*

Ukupni kapacitet dječjeg vrtića planiran Glavnim projektom nakon realizacije projekta u skladu s Državnim pedagoškim standardom predškolskog odgoja i obrazovanja:

*(Upisati maksimalni mogući broj djece u zgradi dječjeg vrtića u redovnom cjelodnevnom programu sukladno projektno-tehničkoj dokumentaciji.)*

Nije primjenjivo.

Ukupan broj skupina (grupa) djece vrtićke dobi nakon realizacije projekta (ako je primjenjivo):

Nije primjenjivo.

Ukupan broj skupina (grupa) djece jasličke dobi nakon realizacije projekta (ako je primjenjivo):

Nije primjenjivo.

Početni kapacitet dječjeg vrtića prije realizacije projekta u skladu s Državnim pedagoškim standardom predškolskog odgoja i obrazovanja:

*(U slučaju rekonstrukcije postojećeg dječjeg vrtića, upisati maksimalni mogući broj djece u redovnom cjelodnevnom programu prije provedbe projekta sukladno projektno-tehničkoj dokumentaciji. U slučaju izgradnje novog dječjeg vrtića ili prenamjene postojeće građevine u dječji vrtić upisati 0.)*

Nije primjenjivo.

3.5. TRAJANJE PROVEDBE PROJEKTA

*(navesti u mjesecima planirano trajanje provedbe ulaganja za koje se traži javna potpora iz Mjere 7 „Temeljne usluge i obnova sela u ruralnim područjima“)*

24 mjeseca

3.6. GLAVNE AKTIVNOSTI

*(navesti glavne aktivnosti koje će se provoditi u svrhu provedbe projekta; najmanje 300, a najviše 800 znakova)*

Glavne aktivnosti projekta su:

1. izgradnja tržnice s opremanjem: građevinsko-obrtnički radovi, elektro radovi, radovi na izgradnji vodovoda i odvodnje, strojarske instalacije, vatrodojava te nabava opreme
2. upravljanje projektom: administracija projekta, izvještavanje o napretku projekta, predaja zahtjeva za predujam i zahtjeva za isplatama te ostali poslovi vezani uz upravljanje projektom i administraciju sukladno uvjetima definiranim pravilnicima o provedbi mjera Programa ruralnog razvoja i o provedbi mjere 7. te ostalim uputama Agencije za plaćanja u poljoprivredi, ribarstvu i ruralnom razvoju
3. promidžba i vidljivost: informiranje javnosti putem informativne i trajne ploče, objava na web stranici grada Zlatara ([www.zlatar.hr](http://www.zlatar.hr)) te ostalih medija javnog priopćavanja

3.7. PRIPREMNE PROVEDENE AKTIVNOSTI

*(navesti ukratko pripremne aktivnosti koje su već provedene u svrhu realizacije projekta. Na primjer: riješeni su imovinsko-pravni odnosi, izrađen je glavni projekt/elaborat zaštite okoliša, ishođena je lokacijska dozvola/građevinska dozvola/akt prema propisima kojima se uređuje zaštita okoliša i prirode/uvjeti, potvrde i suglasnosti javno-pravnih tijela, ostale pripremne aktivnosti. Napomena: nije potrebno navoditi detalje spomenutih akata/dokumenata - dovoljno je navesti općeniti naziv akta/dokumenta, na primjer: izrađen je glavni projekt, ishođena je građevinska dozvola itd.).*

Za potrebe pripreme projektnog prijedloga, dosad su realizirane sljedeće pripremne aktivnosti:

1. riješeni imovinsko-pravni odnosi - vlasnik zemljišta je Grad Zlatar 1/1
2. izrađen je Glavni projekt, zajedničke oznake projekta 11/2021 s pripadajućim troškovnicima
3. predan je zahtjev za izdavanje građevinske dozvole

Projekt je spreman za provedbu, no aktivnosti građenja i nabave opreme nisu započele.

3.8. UKUPNA VRIJEDNOST PROJEKTA

*(navesti ukupnu vrijednost projekta sukladno projektno-tehničkoj dokumentaciji, procjeni troškova, troškovniku projektiranih radova/instalacija, troškovniku/specifikaciji opreme, uključujući prihvatljive i neprihvatljive troškove, opće troškove i PDV, a u skladu s tablicom ''Plan nabave/Tablica troškova i izračuna potpore'')*

Ukupna vrijednost projekta: 9.307.137,54 HRK s PDV (odnosno 7.445.710,03 HRK bez PDV-a)

* ukupan iznos prihvatljivih troškova bez općih troškova (radovi i opremanje tržnice): 8.854.686,29 HRK s PDV (odnosno 7.083.749,03 HRK bez PDV-a)
* opći troškovi: 290.000,00 HRK s PDV (odnosno 260.000,00 HRK bez PDV-a (projektant koji je izrađivao projektno-tehničku dokumentaciju nije u sustavu PDV-a)
  + prihvatljiv dio općih troškova: 151.038,00 HRK
  + neprihvatljiv dio općih troškova: 138.962,00 HRK
* ukupan iznos prihvatljivog ulaganja: 9.005.724,29 HRK (odnosno 7.204.579,43 HRK bez PDV-a)
* ostali neprihvatljivi troškovi: 162.451,25 HRK s PDV (odnosno 129.961,00 HRK bez PDV-a)
* vlastita sredstva prijavitelja/korisnika: 1.755.237,54 HRK.

**4. DRUŠTVENA OPRAVDANOST PROJEKTA**

4.1. CILJANE SKUPINE I KRAJNJI KORISNICI

*(navesti ciljane skupine i krajnje korisnike/interesne skupine projekta te* *popuniti Izjavu korisnika o javnoj namjeni projekta te dostupnosti predmeta ulaganja pojedincima, lokalnom stanovništvu i interesnim skupinama iz točke 12. ovog Priloga)*

S obzirom da se u Zlataru još od 1659. godine organiziraju i održavaju sajmovi, za područje Grada Zlatara te okolnih općina, ova tradicija organizacija sajmišta neizostavan je dio baštine te tjedna obaveza svakog stanovnika. Sajmište je prvenstveno mjesto druženja, okupljanja i upoznavanja, a naposljetku i sklapanja poslovnih transakcija. Stoga, izgradnja tržnice kao adekvatnog prostora za nastavak održavanja sajmova i prodaje proizvoda, hrane, pića i autohtonih proizvoda s naglaskom na lokalno proizvedene proizvode, svakako je imperativ nastavka ove dugogodišnje tradicije održavanja ruralnog društvenog života.

Ciljne skupine ovog projekta su:

1. lokalno stanovništvo grada Zlatara - 6.096 stanovnika prema Popisu stanovništva 2011.
2. ruralno stanovništvo okolnih općina: Mače, Mihovljan, Lobor, Konjščina, Zlatar Bistrica, Hraščina, Budinščina - ukupno 18.170 stanovnika prema Popisu stanovništva 2011.
3. lokalna obiteljska poljoprivredna gospodarstva - 414 PG-a na području grada Zlatara prema evidenciji iz Upisnika poljoprivrednih gospodarstava na dan 31.12.2020.
4. lokalni proizvođači hrane, pića i autohtonih proizvoda
5. prodavači robe široke potrošnje potrebne lokalnom stanovništvu

Krajnji korisnici projekta:

1. lokalni proizvođači i poljoprivredna gospodarstva,
2. lokalno stanovništvo,
3. turisti koji kao potrošači posjećuju tržnicu i koriste usluge proizvođača.

4.2. DRUŠTVENA OPRAVDANOST PROJEKTA SUKLADNO CILJEVIMA PROJEKTA

*(navesti na koji način će ciljevi projekta i očekivani rezultati projekta doprinijeti području u kojem se planira provedba projekta odnosno koji su pozitivni učinci za ciljane skupine i krajnje korisnike; najmanje 300, a najviše 800 znakova)*

Tržnica kao novo uređena društvena infrastruktura osigurat će stvaranje boljih i kvalitetnijih životnih uvjeta na ovom ruralnom području i za proizvođače i za potrošače. Realizacijom projekta lokalni proizvođači i obiteljska poljoprivredna gospodarstva iz zlatarskog kraja imat će mogućnost iznajmljivanja adekvatnog prostora za prodaju svojih proizvoda na prostoru tržnice te ih nuditi svojim sumještanima, ruralnom stanovništvu i turistima. S druge strane, lokalno stanovništvo dobiva mogućnost kupnje lokalno proizvedenih proizvoda i ostalih životnih potrepština na jednom mjestu, čime se direktno i pozitivno utječe na kvalitetu života na ovom ruralnom području.

Projekt će imati pozitivan utjecaj na lokalno gospodarstvo budući da se lokalnim proizvođačima nudi adekvatan prostor za predstavljanje i prodaju njihovih proizvoda kroz kratki lanac distribucije. Realizacija tržnice predstavlja društvenu infrastrukturu esencijalnu za lokalnu ruralnu zajednicu a čija će upotreba doprinijeti podizanju kvalitete života ali i podizanju imidža zlatarskog kraja.

**5. POVEZANOST DJELATNOSTI UDRUGE S PROJEKTOM I DOKAZ DA JE HUMANITARNA/DRUŠTVENA DJELATNOST UDRUGE OD POSEBNOG INTERESA ZA LOKALNO STANOVNIŠTVO**

*(odnosi se samo na projekte vatrogasnih domova)*

5.1. POVEZANOST DJELATNOSTI UDRUGE S PROJEKTOM

*(obrazložiti na koji je način projekt povezan s podacima iz Registra udruga odnosno statuta udruge vezano za ciljane skupine, ciljeve, djelatnosti kojima se ostvaruje cilj, te s područjima djelovanja i aktivnostima udruge; navedeno se odnosi isključivo na slučaj kada je korisnik udruga koja se bavi humanitarnim i društvenim djelatnostima)*

Nije primjenjivo - prijavitelj je jedinica lokalne samouprave, Grad Zlatar.

5.2. DOKAZ DA SU HUMANITARNE I DRUŠTVENE DJELATNOSTI UDRUGE OD POSEBNOG INTERESA ZA LOKALNO STANOVNIŠTVO

*(obrazložiti po kojoj su osnovi humanitarne i društvene djelatnosti udruge od posebnog interesa za lokalno stanovništvo; navedeno se odnosi isključivo na slučaj kada je korisnik udruga koja se bavi humanitarnim i društvenim djelatnostima)*

Nije primjenjivo - prijavitelj je jedinica lokalne samouprave, Grad Zlatar.

**6. FINANCIJSKI KAPACITET KORISNIKA**

PLANIRANI IZVORI SREDSTAVA ZA PROVEDBU PROJEKTA/OPERACIJE

*(prikazati dinamiku financiranja projekta po godinama planirane provedbe do potpune realizacije i funkcionalnosti projekta te navesti sve planirane izvore sredstava potrebne za provedbu projekta)*

Planirani troškovi projekta iznose 9.306.037,54 kuna, što uključuje:

* troškove izgradnje u iznosu od 7.384.149,44 kune,
* troškove opremanja od 1.470.536,85 kuna
* opće troškove u iznosu od 290.000,00 kuna (troškove izrade projektno-tehničke dokumentacije u iznosu od 140.000,00 kuna i trošak nadzora iznosi 150.000,00 kn)
* ostale neprihvatljive troškove u iznosu 162.451,25 kuna (troškovi priključaka i trošak promidžbe i vidljivosti)

Projekt se planira financirati iz dva izvora:

1. sredstva Programa ruralnog razvoja, tip operacije 7.4.1. – 90% ukupno prihvatljivih troškova (Grad Zlatar spada u 5. skupinu sukladno Odluci o razvrstavanju jedinica lokalne i područne (regionalne) samouprave prema indeksu razvijenosti (NN 132/17));
2. vlastita sredstva korisnika – 10% ukupno prihvatljivih troškova te neprihvatljivi troškovi 100%, financiranje kroz proračunske prihode Grada Zlatara.

Korisnik planira sredstva za provedbu projekta u proračunu jedinice lokalne samouprave u punom iznosu vrijednosti ulaganja, a strukturirano prema planiranim izvorima financiranja (vlastita sredstva, Program ruralnog razvoja). Vlastita komponenta planira se osigurati iz redovnih proračunskih prihoda te se planira i dio sufinanciranja vlastite komponente realizirati kroz Fond za sufinanciranje provedbe EU projekata na regionalnoj i lokalnoj razini – maksimalno 90% vlastitog učešća (od prihvatljivog ulaganja). U slučaju da se na nacionalnoj razini u 2022. godini kada je planirana provedba ne otvori javni poziv za sufinanciranje projekata, vlastita komponenta podmirit će se u cijelosti iz vlastitih sredstava. Sukladno financijskom tijeku, nastale troškove do podnošenja zahtjeva za isplatu, korisnik će podmiriti vlastitim sredstvima.

Korisnik će nakon donošenja Odluke o dodjeli sredstava, potraživati predujam u iznosu od 50% odobrene potpore. Iz predujma traženog od Agencije financirat će se prva polovica ulaganja, a nakon utroška sredstava iz predujma, Grad će preuzeti financiranje i po okončanim situacijama zatražiti povrat sredstva kroz dodatne 2 rate. U roku od 9 mjeseci nakon donošenja Odluke o dodjeli sredstava korisnik će dostaviti 1. zahtjev za isplatu predujma, nakon sljedećih 6 mjeseci će dostaviti 2. zahtjev za isplatu dok će po dovršetku projekta dostaviti zahtjev za isplatu zadnje rate.

Planirani izvori financiranja projekta

|  |  |
| --- | --- |
| **Stavka** | **Iznos (u HRK)** |
| **Ukupan iznos projekta** | **9.307.137,54** |
| Ukupni iznos prihvatljivog ulaganja | 9.005.724,29 |
| **Iznos potpore za dodjelu** | **7.551.900,00** |
| Iznos potpore iz proračuna EU | 6.419.115,00 |
| Iznos potpore iz proračuna RH | 1.132.785,00 |
| Iznos vlastitih sredstava | 1.755.237,54 |

Dinamika financiranja projekta po godinama i izvoru financiranja

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **IZVOR FINANCIRANJA** | **GODINA** | | | | | | | | |
| **2020** | **2022** | | | | **2023** | | | |
| **I.** | **II.** | **III.** | **IV.** | **I.** | **II.** | **III.** | **IV.** |
| **Program ruralnog razvoja 2014-2020** |  | 3.775.950,00 |  |  | 1.887.975,00 |  |  |  | 1.887.975,00 |
| **Proračun Grada Zlatara** | 140.000,00 |  | 298.809,39 | 438.809,39 |  |  | 438.809,38 | 438.809,38 |  |

**7. LJUDSKI KAPACITETI KORISNIKA**

*(navesti dosadašnja iskustva korisnika u provedbi sličnih projekata, te ljudske kapacitete za provedbu planiranog projekta, odnosno broj osoba i stručne kvalifikacije osoba uključenih u provedbu planiranog projekta; navesti broj osoba i stručne kvalifikacije osoba koji su zaposlenici, članovi ili volonteri korisnika ili pravnu osobu koja održava/upravlja projektom, a koji će biti uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima)*

Prijavitelj - Grad Zlatar, ima višegodišnje u pripremi i provedbi projekata financiranih EU i nacionalnim sredstvima, a djelatnici Grada imaju sva potrebna znanja i iskustva za realizaciju i provedbu ove vrste infrastrukturnog projekta. Od najznačajnijih projekata koje je Grad Zlatar proveo u posljednjih nekoliko godina izdvajaju se:

|  |  |  |  |
| --- | --- | --- | --- |
| **Red. br.** | **Naziv projekta** | **Vrijednost projekta (kn)** | **Izvori financiranja** |
| 1. | Zeleni bregi | 645.817,36 | Europski fond za regionalni razvoj; Grad Zlatar |
| 2. | Rekonstrukcija nerazvrstane ceste NC Donja Batina - Zlatar Bistrica | 610.951,25 | Europski poljoprivredni fond za ruralni razvoj, Grad Zlatar |
| 3. | Projekt ulaganja u objekte dječjih vrtića - uređenje dječjeg igrališta | 1.066.656,25 | Ministarstvo za demografiju, obitelj, mlade i socijalnu politiku, Grad Zlatar |
| 4. | Rekonstrukcija postojećeg dječjeg vrtića Uzdanica u Zlataru | 9.276.375,00 | Europski poljoprivredni fond za ruralni razvoj, Grad Zlatar |
| 5. | Energetska obnova sustava javne rasvjete Grada Zlatara | 5.342.411,69 | ESIF financijski instrumenti za javnu rasvjetu, Grad Zlatar |
| 6. | Reciklažno dvorište u Donjoj Batini | 4.575.557,30 | Europski fond za regionalni razvoj, Grad Zlatar |

Voditeljica projekta bit će gradonačelnica Jasenka Auguštan-Pentek, član tima za operativnu provedbu projekta bit će dr.sc. Mladen Krušelj, pročelnik Jedinstvenog upravnog odjela Grada Zlatara te Sanja Lisjak, viša savjetnica za financije.

Voditeljica projekta bit će odgovorna za delegiranje zadataka unutar tima, provjeru projektne dokumentacije, informiranje članova tima o novostima vezanim uz projekt, kontaktiranje zainteresiranih strana u projektu, rješavanje eventualnih poteškoća koje članovi tima ne mogu samostalno riješiti te aktivno sudjelovati u pripremi i provedbi svih projektnih aktivnosti.

Član tima za operativnu provedbu projekta bit će zadužen za prikupljanje projektne dokumentacije, provjeru cjelokupne projektne dokumentacije, informiranje voditeljice projekta o napretku projekta, kontaktiranje zainteresiranih strana u projektu te aktivno operativno upravljanje projektom i administracija.

U projektnom timu važan član tima bit će i viša savjetnica za financije zadužena za računovodstvene i financijske poslove te provedbu postupka javne nabave. Ujedno, viša savjetnica za financije bit će zadužena za pripremu natječajne dokumentacije za provedbu postupka javne nabave i provedbu samog postupka javne nabave te financijsko upravljanje projektom, administraciju i izvještavanje o tijeku provedbe projekta.

Podršku u provedbi projekta prijavitelju će pružiti i vanjski stručnjak, regionalna razvojna agencija koja će u okviru savjetodavne podrške pomoći u pripremi i provedbi projekta, administraciji i upravljanju projektom. Regionalna razvojna agencija savjetodavnu podršku realizira u okviru tehničke pomoći financirane iz Operativnog programa „Konkurentnost i kohezija“ te stoga prijavitelj nema dodatnog troška vezanog uz pripremu i provedbu projekta. Zagorska razvojna agencija posjeduje relevantno iskustvo u pripremi i provedbi projekata financiranih sredstvima EU te će pružiti pomoć u pripremi administrativne dokumentacije vezane uz pravdanje sredstava, izvještavanje te usklađivanje s nacionalnim zakonodavstvom.

**8. NAČIN ODRŽAVANJA I UPRAVLJANJA PROJEKTOM**

8.1. IZVORI PRIHODA, PRIHODI I RASHODI PROJEKTA

*(navesti planirane izvore prihoda/sufinanciranja, prihode koje generira realizirani projekt te rashode nužne za upravljanje i održavanje realiziranim projektom u predviđenoj funkciji projekta)*

Prijavitelj, Grad Zlatar će i po završetku projekta upravljati i održavati novoizgrađenom i uređenom tržnicom te će za potrebe održavanja u gradskom Proračunu osigurati sredstva u minimalnom iznosu od 35.000,00 kuna za svaku slijedeću proračunsku godinu, minimalno 5 godina od konačne isplate. Dva (2) novozaposlena djelatnika zaposlena isključivo na poslovima održavanja i čistoće na tržnici, radit će na održavanju tržnice i voditi brigu o okolišu te svim ostalim poslovima vezanim uz tržnicu.

Tržišni prostor odnosno štandovi i prodajna mjesta koja će koristiti lokalni proizvođači hrane, pića i autohtonih proizvoda, posebice ekološki uzgojeni namirnica, bit će omogućeni bez naplate, dok će za vrijeme trajanja i održavanja sajma utorkom kada dolaze i vanjski prodavači koji nude različite proizvode široke potrošnje i životne potrepštine, naplaćivat će se dnevni najam. Na razini godini odnosno u 52 tjedna godišnje očekuje se prihod od najamnine u iznosu od 193.835,00 kuna.

Rashodi povezani s upravljanjem i održavanjem tržnice, na godišnjoj razini, su:

* rashodi za materijal i energiju (sredstva za čišćenje, održavanje opreme, električna energija, voda i sl.) - 35.000,00 kuna,
* plaće za zaposlene - 95.138,00 kuna,
* troškove energije - 45.000,00 kuna.

8.2. ODRŽAVANJE I UPRAVLJANJE PROJEKTOM PET GODINA OD DANA KONAČNE ISPLATE SREDSTAVA

*(navesti broj osoba i stručne kvalifikacije osoba koji su zaposlenici, članovi ili volonteri korisnika, a koji su uključeni u održavanje i upravljanje realiziranim projektom u razdoblju od najmanje pet godina od dana konačne isplate sredstava iz Mjere 7 „Temeljne usluge i obnova sela u ruralnim područjima“; navesti način upravljanja projektom ako će korisnik prenijeti upravljanje realiziranim projektom drugoj pravnoj osobi sukladno nadležnim propisima)*

U okviru gradskog Jedinstvenog odjela djeluje i komunalni pogon koji će zaposliti dodatna dva (2) djelatnika zadužena na poslovima održavanja i čistoće tržnice, dok neposredni rukovoditelj, pročelnik Jedinstvenog odjela, dr.sc. Mladen Krušelj ima više od 20 godina radnog iskustva, od čega više od 10 na rukovodećim poslovima i poslovima upravljanja gradskim objektima. Stoga će i nakon završetka projekta, Grad Zlatar i dalje upravljati projektom.

Grad Zlatar će ujedno obavljati i voditi poslove redovnog i izvanrednog održavanja kako bi tržnica bila funkcionalno i tehnički ispravna te na raspolaganju cijeloj lokalnoj zajednici.

**9. OSTVARIVANJE NETO PRIHODA**

*(Sukladno Članku 61. Uredbe (EU) br. 1303/2013)*

*Ako projekt ostvaruje neto prihod nakon dovršetka i prihvatljivi troškovi projekta prelaze 1.000.000,00 eura, prihvatljivi troškovi projekta unaprijed se smanjuju u referentnom razdoblju od 10 godina. Prihvatljivi troškovi projekta umanjuju se za utvrđeni diskontirani neto prihod.*

*Za izračun neto prihoda u referentnom razdoblju potrebno je popuniti Tablicu izračuna neto prihoda.*

*Predložak Tablice izračuna neto prihoda se preuzima sa stranice www.apprrr.hr – kartica “Zajednička poljoprivredna politika/PRRRH 2014. – 2020./Mjera 7/Podmjera 7.4/Vezani dokumenti/Predlošci i upute 7.4.1“.*

*Isti predložak Tablice izračuna neto prihoda može se otvoriti dvostrukim klikom na ovu ikonicu:*

****

*Popunjeni predložak Tablice kopira se u ovom poglavlju na sljedećoj stranici.*

|  |  |  |
| --- | --- | --- |
| **Ostvaruje li projekt neto prihod?** | **DA** | **NE** |

*(Zaokružiti odgovor koji je primjenjiv za projekt)*

*NAPOMENE:*

*Tablicu izračuna neto prihoda je potrebno popuniti neovisno o tome koliko iznose prihvatljivi troškovi projekta, a u Planu nabave/Tablici troškova i izračuna potpore prihvatljivi troškova će se umanjiti samo ako prelaze 1.000.000,00 eura u protuvrijednosti u kunama i ako projekt generira neto prihod.*

**Tablica izračuna neto prihoda**

*(kopirati popunjenu Tablicu izračuna neto prihoda)*

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ***Izračun diskontiranog neto prihoda*** | | | | | | | | | | | | |
|  |
|  |
|  |  |  |  |  |  |  |  |  |  |  |  |  |  |
| ***Tablica A. PLANIRANI PRIHODI I RASHODI PROJEKTA*** | | | | | | | | | | | | |  |
| **Stavka** | | **Godina** | | | | | | | | | | |  |
| **0** | **1** | **2** | **3** | **4** | **5** | **6** | **7** | **8** | **9** | **10** |  |
| 1. Prihodi od naknada i članarina | |  | 0 | 0 | 0 | 0 | 0 | 0 | 0 | 0 | 0 | 0 |  |
| 2. Prihodi od najamnina | |  | 193.835 | 193.835 | 193.835 | 193.835 | 193.835 | 193.835 | 193.835 | 193.835 | 193.835 | 193.835 |  |
| **A. Prihodi poslovanja** (1+2) | | **0** | **193.835** | **193.835** | **193.835** | **193.835** | **193.835** | **193.835** | **193.835** | **193.835** | **193.835** | **193.835** |  |
| 3. Trošak održavanja | |  | 35.000 | 35.000 | 36.800 | 37.500 | 65.000 | 38.000 | 38.200 | 38.500 | 38.600 | 75.000 |  |
| 4. Trošak energije | |  | 45.000 | 45.150 | 47.000 | 48.000 | 49.500 | 49.800 | 51.000 | 53.000 | 54.000 | 55.000 |  |
| 5. Trošak vanjskih usluga | |  | 0 | 0 | 0 | 0 | 0 | 0 | 0 | 0 | 0 | 0 |  |
| 6. Trošak plaća | |  | 95.138 | 96.153 | 98.256 | 99.653 | 102.452 | 103.898 | 105.002 | 106.500 | 106.989 | 108.654 |  |
| 7. Trošak amortizacije | |  | 553.025 | 511.587 | 473.945 | 439.692 | 408.472 | 379.967 | 353.898 | 330.016 | 224.940 | 232.693 |  |
| **B. Rashodi poslovanja** (3 +4 +5 +6 +7 +8) | | **0** | **728.163** | **687.890** | **656.001** | **624.845** | **625.424** | **571.665** | **548.100** | **528.016** | **424.529** | **471.347** |  |
| **C. Dobit/gubitak** [A-B] | | **0** | **-534.328** | **-494.055** | **-462.166** | **-431.010** | **-431.589** | **-377.830** | **-354.265** | **-334.181** | **-230.694** | **-277.512** |  |
| **D. Ulaganje u materijalnu imovinu** | | 8.854.686 |  |  |  |  |  |  |  |  |  |  |  |
| **E. Ulaganje u obrtna sredstva** | | 0 |  |  |  |  |  |  |  |  |  |  |  |
| **F. Ukupna kapitalna ulaganja** [D + E] | | **8.854.686** | **0** | **0** | **0** | **0** | **0** | **0** | **0** | **0** | **0** | **0** |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |
| ***Tablica B. DISKONTIRANI NOVČANI TOK*** | | | | | | | | | | | | |  |
| **Stavka** | | **Godina** | | | | | | | | | | |  |
| **0** | **1** | **2** | **3** | **4** | **5** | **6** | **7** | **8** | **9** | **10** |  |
| **I. Dobit/gubitak** | | 0 | -534.328 | -494.055 | -462.166 | -431.010 | -431.589 | -377.830 | -354.265 | -334.181 | -230.694 | -277.512 |  |
| **II. Trošak amortizacije** | | 0 | 553.025 | 511.587 | 473.945 | 439.692 | 408.472 | 379.967 | 353.898 | 330.016 | 224.940 | 232.693 |  |
| **III. Ukupna kapitalna ulaganja** | | 8.854.686 | 0 | 0 | 0 | 0 | 0 | 0 | 0 | 0 | 0 | 0 |  |
| **IV. Novčani tok** [I + II - III] | | -8.854.686 | 18.697 | 17.532 | 11.779 | 8.682 | -23.117 | 2.137 | -367 | -4.165 | -5.754 | -44.819 |  |
| **V. Ostatak vrijednosti projekta** | |  |  |  |  |  |  |  |  |  |  | **-66343,07** |  |
| **VI. Diskontni faktor** | | **1** | **0,9615** | **0,9246** | **0,8890** | **0,8548** | **0,8219** | **0,7903** | **0,7599** | **0,7307** | **0,7026** | **0,6756** |  |
| **VII. Diskontirani novčani tok** [(IV + V) x VI] | | -8854686,3 | 17977,9 | 16209,3 | 10471,5 | 7421,4 | -19000,5 | 1688,9 | -278,9 | -3043,3 | -4042,7 | -75097,1 |  |
| **VIII. Neto sadašnja vrijednost (NSV)** [suma diskontiranog novčanog toka] | |  | | | | | | | | | | -8.902.379,78 |  |
| **IX. NSV u odnosu na ulaganje** (VIII / suma III) | |  | | | | | | | | | | **-1,01** |  |
| **X. Ukupan iznos umanjenja potpore** | | | | | | | | | | | | **0,00** |  |
|  | | | | | | | | | | | | |  |
|  | **diskontna stopa** | **4,00%** |  | | | | | | | | | |  |

**10. USKLAĐENOST PROJEKTA SA STRATEŠKIM RAZVOJNIM DOKUMENTOM JEDINICE LOKALNE SAMOUPRAVE ILI S LOKALNOM RAZVOJNOM STRATEGIJOM ODABRANOG LAG-A** **ILI S PLANOM RAZVOJA JEDINICE PODRUČNE (REGIONALNE) SAMOUPRAVE**

*(Navesti cilj i prioritet iz strateškog razvojnog dokumenta jedince lokalne samouprave ili iz lokalne razvojne strategije odabranog LAG-a unutar Programa ruralnog razvoja Republike Hrvatske ili iz Plana razvoja jedinice područne (regionalne) samouprave, a iz kojih je vidljivo da je projekt u skladu sa* *strateškim razvojnim dokumentom JLS, lokalnom razvojnom strategijom (LRS) odabranog LAG-a ili Planom razvoja županije, obrazložiti usklađenost projekta s ciljem/prioritetom, navesti broj poglavlja/stranice u kojem/kojoj se navodi spomenuti cilj i prioritet; navesti gdje je strateški razvojni dokument/LRS/Plan razvoja županije objavljen - naziv i broj glasnika/link na mrežnu stranicu, navesti broj i datum akta temeljem kojeg je strateški razvojni dokument/Plan razvoja usvojen od strane predstavničkog tijela jedinice lokalne ili područne (regionalne) samouprave; navesti gdje je taj akt objavljen - naziv i broj glasnika/link na mrežnu stranicu*;*.)*

Projekt izgradnje tržnice u Zlataru usklađen je sa Programom ukupnog razvoja Grada Zlatara 2019.-2024. godina i to s:

* CILJ 2. Unapređenje kvalitete života građana
  + Prioritet 2.1. Modernizacija društvene i javne infrastrukture
    - Mjera 2.1.5. Razvoj ostale javne infrastrukture
* CILJ 3. Konkurentno gospodarstvo
  + Prioritet 3.1. Razvoj održive poljoprivrede i šumarstva
    - Mjera 3.1.1. Razvoj ekološke i održive poljoprivrede

budući da se realizacijom projekta odnosno izgradnjom tržnice osigurava adekvatan prostor za trženje lokalno proizvedenih poljoprivrednih i drugih proizvoda, posebice ekološki uzgojenih, lokalnom stanovništvu. Na taj način potaknut će se i unaprijediti kvaliteta života građana te osigurati razvoj javno-društvene infrastrukture i usluga koje se vežu uz tržnice.

Program ukupnog razvoja Grada Zlatara 2019.-2024.: <https://zlatar.hr/?wpfb_dl=403>

Odluka o donošenju Programa ukupnog razvoja Grada Zlatara 2019.-2024: <https://zlatar.hr/?wpfb_dl=407>

Odluka o donošenju Programa ukupnog razvoja Grada Zlatara 2019.-2024. objavljena je u Službenom glasniku Krapinsko-zagorske županije, broj 62A od 30.12.2019.: <http://www.kzz.hr/glasnik/brojevi/pdf/kzz_glasnik_2019_62a.pdf>

**11. USKLAĐENOST PROJEKTA S PROSTORNIM PLANOM JEDINICE LOKALNE SAMOUPRAVE**

*(za projekte građenja za koje nije ishođena građevinska dozvola obrazložiti usklađenost projekta s prostornim planom JLS pozivajući se na odgovarajuće članke, stavke i točke tekstualnog dijela Prostornog plana JLS te na grafičke dijelove Prostornog plana, navesti naziv i stranice Prostornog plana JLS u kojima je dozvoljena provedba takvog zahvata u prostoru, navesti broj mape/knjige/poglavlja/stranice iz Glavnog projekta u kojem projektant dokazuje/izjavljuje da je Glavni projekt u skladu s prostornim planom.*

Projekt izgradnje tržnice u Zlataru usklađen je s Prostornim planom uređenja Grada Zlatara:

* Prostorni plan uređenja Grada Zlatara objavljeno u Službenom glasniku KZŽ, br. 4/05: <http://www.prostor-kzz.hr/assets/files/prostorni_planovi/sluzbeni_glasnik/kzz_glasnik_4_2005.pdf>
* Izmjene i dopune PPUG, Službeni glasnik KZŽ, br. 8/12: <http://www.prostor-kzz.hr/assets/files/prostorni_planovi/sluzbeni_glasnik/kzz_glasnik_2012_8.pdf>
* Ciljana izmjena i dopuna, Službeni glasnik KZŽ, br. 11/15: <http://www.prostor-kzz.hr/assets/files/prostorni_planovi/kzz%20glasnici/kzz_glasnik_2015_11.pdf>
* Izmjena i dopuna, Službeni glasnik KZŽ, br. 1/16: <http://www.prostor-kzz.hr/assets/files/prostorni_planovi/2016%20sl.gl/zlatar.pdf>

Građevina je projektirana u skladu s odredbama za provođenje i grafičkim dijelovima gore navedenih prostornih planova.

Sastavni dio Glavnog projekta je i Izjava glavnog projektanta o usklađenosti Glavnog projekta zajedničke oznake 11/2021 s Prostornim planom uređenja Grada Zlatara, navedeno i opisano u MAPI 1 - ARHITEKTONSKI PROJEKT, str. 20-24.

**12. IZJAVA KORISNIKA O JAVNOJ NAMJENI PROJEKTA TE DOSTUPNOSTI PREDMETA ULAGANJA POJEDINCIMA, LOKALNOM STANOVNIŠTVU I INTERESNIM SKUPINAMA**

*Pojašnjenje:*

*- Davatelj Izjave je korisnik/podnositelj Zahtjeva za potporu za podmjeru 7.4, tip operacije 7.4.1*

*- Korisnik se treba u Izjavi obvezati te treba izjaviti da je projekt namijenjen javnoj upotrebi/korištenju i da će planirano ulaganje nakon stavljanja u funkciju biti dostupno pojedincima, lokalnom stanovništvu i interesnim skupinama.*

*- U Izjavi je potrebno nabrojiti interesne skupine krajnje korisnike projekta.*

*- Izjava mora biti potpisana i ovjerena od strane korisnika.*

Ja, Jasenka Auguštan-Pentek, gradonačelnica Grada Zlatara, pod kaznenom i materijalnom odgovornošću u ovoj Izjavi obvezujem da je planirano ulaganje u izgradnju tržnice u Zlataru (ulaganje na k.č.br. 1079/1 i 1079/22, k.o. Martinci Zlatarski) biti namijenjeno javnoj upotrebi/korištenju i nakon stavljanja u funkciji, odmah po završetku projekta, bit će dostupno lokalnom stanovništvu (ukupno 6.096 stanovnika prema Popisu stanovništva 2011.), pojedincima i različitim interesnim skupinama.

Ciljne skupine ovog projekta su:

1. lokalno stanovništvo grada Zlatara - 6.096 stanovnika prema Popisu stanovništva 2011.
2. ruralno stanovništvo okolnih općina: Mače, Mihovljan, Lobor, Konjščina, Zlatar Bistrica, Hraščina, Budinščina - ukupno 18.170 stanovnika prema Popisu stanovništva 2011.
3. lokalna obiteljska poljoprivredna gospodarstva - 414 PG-a na području grada Zlatara prema evidenciji iz Upisnika poljoprivrednih gospodarstava na dan 31.12.2020..
4. lokalni proizvođači hrane, pića i autohtonih proizvoda
5. prodavači robe široke potrošnje potrebne lokalnom stanovništvu

Krajnji korisnici projekta:

1. lokalni proizvođači i poljoprivredna gospodarstva,
2. lokalno stanovništvo,
3. turisti koji kao potrošači posjećuju tržnicu i koriste usluge proizvođača.

Datum: Potpis i pečat:

Zlatar, 06.09.2021. Jasenka Auguštan-Pentek, gradonačelnica